Uznesenie Okresného súdu Spišská Nová Ves sp. zn. 14P/17/2024 z 20. 5. 2024
Uznesenie Okresného súdu Spišská Nová Ves z 20. mája 2024, sp. zn. 14P/17/2024, ECLI:SK:OSSN:2024:7624200501.3
Súd: Okresný súd Spišská Nová Ves
Spisová značka: 14P/17/2024
ECLI: ECLI:SK:OSSN:2024:7624200501.3
Dátum vydania: 20. 5. 2024
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:

Uznesenie Okresný súd Spišská Nová Ves v právnej veci maloletého dieťaťa: A. B., nar. XX.X.XXXX, trvale bytom A. C. D., E. XXX/XX, toho času u náhradného rodiča v Spojenom kráľovstve Veľkej Británie a Severného Írska, v konaní zastúpeného kolíznym opatrovníkom: Úrad práce, sociálnych vecí a rodiny Spišská Nová Ves, dieťa rodičov: matka F. B., nar. XX.XX.XXXX, bytom G. XXX a otec neuvedený, za účasti starej matky: H. B., nar. XX.XX.XXXX, bytom A. C. D., E. XXX/XX, toho času bytom A. I. D. G. H. A. J., takto rozhodol: I. Súd konanie z a s t a v u j e . II. Žiaden z účastníkov n e m á nárok na náhradu trov konania. odôvodnenie: 1. Súd ex offo začal konanie o zmenu výživného k maloletému A. B., nar. XX.X.XXXX. Súd tak konal na základe podnetu Úradu práce, sociálnych vecí a rodiny Spišská Nová Ves zo dňa 24.01.2024. Podaním zo dňa 10.04.2024 kolízny opatrovník súdu uviedol, že prostredníctvom oddelenia hmotnej núdze, náhradného výživného a štátnych sociálnych dávok Úradu práce, sociálnych vecí a rodiny Spišská Nová Ves bolo zistené, že náhradnému rodičovi je vyplácané výživné na maloletého A. formou náhradného výživného. Z uvedeného dôvodu preto kolízny opatrovník odporučil súdu konanie v tejto veci zastaviť. 2. Podľa § 23 ods. 3 zákona č. 161/2015 Z.z. ak sa konanie začalo bez návrhu, súd konanie zastaví, ak odpadli dôvody, pre ktoré bolo začaté. 3. V tomto prípade súd zastavil konanie, ktoré sám bez návrhu začal, pretože odpadli dôvody, pre ktoré bolo konanie začaté. 4. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 5. Podľa § 57 CMP, o povinnosti nahradiť trovy konania, ak nejde o trovy konania štátu, rozhoduje súd len na návrh. 6. Podľa § 58 CMP, o nároku na náhradu a o výške trov konania rozhoduje súd v rozhodnutí, ktorým sa konanie končí. 7. O trovách tohto konania súd rozhodol v zmysle § 52 CMP, podľa ktorého zákonného ustanovenia v mimosporovom konaní v zásade nemá právo na náhradu trov konania žiaden z účastníkov, pričom zákon pre konanie vo veci starostlivosti súdu o maloletého výnimku z tejto právnej úpravy neustanovuje.
Poučenie: Proti tomuto uzneseniu je možné podať odvolanie do 15 dní odo dňa jeho doručenia na Okresnom súde Spišská Nová Ves, písomne v troch vyhotoveniach. (§ 362 ods. 1 zákona č. 160/2015, Civilný sporový poriadok /ďalej len ako „CSP“/). V odvolaní sa uvedie ktorému súdu je určené, kto ho robí, ktorej veci sa týka, čo sa ním sleduje, uvedie sa spisová značka konania, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).Odvolanie musí byť podpísané. (§ 127 a § 363 CSP) Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci.(§ 365 ods. 1 CSP) Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. (§ 62 ods. 1 CMP)

